# Fyzikálna veličina
Fyzikálna veličina je pojem kvantitatívne vystihujúci vlastnosť alebo stav fyzikálneho objektu (hmotného objektu alebo sústavy hmotných objektov) alebo fyzikálneho javu. Bežný pojem (napr. pojem rýchlosť) sa stáva fyzikálnou veličinou, keď sa zavedie príslušný predpis na meranie (čiže predpis na priradenie číselnej hodnoty).
Fyzikálna veličina je produktom fyzikálneho skúmania. Z filozofického hľadiska je fyzikálna veličina významový útvar, ktorý je výsledkom poznania kvalitatívnej a kvantitatívnej stránky fyzikálneho objektu alebo javu.
Každej fyzikálnej veličine sa priraďuje značka (symbol), ktorá sa všeobecne označuje písmenom. Napríklad fyzikálna veličina sila má symbol F.
Každej fyzikálnej veličine je priradená merná jednotka. Napríklad hertz je fyzikálna merná jednotka veličiny, ktorá je výsledkom poznania kmitočtu (frekvencie) a má priradenú značku Hz, newton je fyzikálna merná jednotka veličiny, ktorá je výsledkom poznania sily a priraďujeme jej značku N.
Fyzikálna veličina je nematematická veličina.

## Delenie

### Delenie 1
- veličina množstva (veličina kvantity, extenzívna, extenzitná) – napr. hmotnosť, dĺžka, teplo...; sú aditívne
- stavová veličina (veličina kvality, intenzívna, intenzitná) – napr. teplota, tlak...; nie sú aditívne
- protenzívna veličina (plynie trvalo a nedá sa spätne reprodukovať) – čas a odvodené veličiny


### Delenie 2 (podľa počtu údajov potrebných na úplné určenie hodnoty)
- skalár (má veľkosť) – napr. hmotnosť, teplota
- vektor (má veľkosť a smer) – napr. sila, rýchlosť
- tenzor (má veľkosť a viacero význačných smerov) – napr. moment zotrvačnosti, mechanické napätie


### Zoznam fyzikálnych veličín
Zoznam nie je úplný, pre niektoré veličiny môže existovať viacero vzorcov, ako ich spočítať.
| Fyzikálna veličina          | Základná jednotka         | Označenie jednotky                | Skupina | Vzorec pre výpočet/určený vzťah                 |
| --------------------------- | ------------------------- | --------------------------------- | ------- | ----------------------------------------------- |
| dĺžka                       | meter                     | m                                 | skalár  | —                                               |
| hmotnosť                    | kilogram                  | kg                                | skalár  | —                                               |
| čas                         | sekunda                   | s                                 | skalár  | —                                               |
| termodynamická teplota      | kelvin                    | K                                 | skalár  | —                                               |
| látkové množstvo            | mól                       | mol                               | skalár  | {\displaystyle n={\frac {N}{N_{A}}}}            |
| elektrický prúd             | ampér                     | A                                 | skalár  | {\displaystyle I={\frac {Q}{T}}}                |
| svietivosť                  | kandela                   | Cd                                |         | {\displaystyle I={\frac {\phi }{\Omega }}}      |
| uhol                        | radián                    | rad                               |         | —                                               |
| priestorový uhol            | steradián                 | sterad                            |         | —                                               |
| uhlový stupeň               | stupeň, minúta, sekunda   | °                                 |         | —                                               |
| frekvencia                  | hertz                     | Hz                                | skalár  | {\displaystyle f={\frac {1}{t}}}                |
| sila                        | newton                    | N                                 | vektor  | {\displaystyle F=ma}                            |
| hustota                     | kilogram na kubický meter | {\displaystyle kg\cdot m^{-3}}    | skalár  | {\displaystyle \varrho ={\frac {m}{V}}}         |
| tlak, mechanické napätie    | pascal                    | Pa                                |         | {\displaystyle p={\frac {F}{S}}}                |
| dynamická viskozita         | pascal sekunda            | {\displaystyle Pa\cdot s}         |         | —                                               |
| práca, energia, teplo       | joule                     | J                                 | skalár  | —                                               |
| výkon                       | watt                      | W                                 | skalár  | {\displaystyle P={\frac {W}{t}}}                |
| elektrická kapacita         | farad                     | F                                 | skalár  | —                                               |
| elektrický náboj            | coulomb                   | C                                 | skalár  | —                                               |
| tepelná kapacita            | joule na kubický meter    | {\displaystyle J\cdot m^{-3}}     | skalár  | {\displaystyle C={\partial Q \over \partial T}} |
| elektrické napätie          | volt                      | V                                 |         | —                                               |
| elektrický odpor            | ohm                       | {\displaystyle \Omega }           | skalár  | —                                               |
| elektrická vodivosť         | siemens                   | S                                 |         | {\displaystyle G={\frac {I}{U}}}                |
| indukčnosť                  | henry                     | H                                 |         | {\displaystyle L={\frac {\phi }{i}}}            |
| magnetická indukcia         | tesla                     | T                                 |         | —                                               |
| magnetický indukčný tok     | weber                     | Wb                                |         | —                                               |
| intenzita osvetlenia        | lux                       | lx                                |         | —                                               |
| intenzita magnetického poľa | ampér na meter            | {\displaystyle A\cdot m^{-1}}     | vektor  | —                                               |
| ionizujúce žiarenie         | gray                      | Gy                                |         | —                                               |
| aktivita                    | becquerel                 | Bq                                |         | —                                               |
| uhlová rýchlosť             | radián za sekundu         | {\displaystyle rad\cdot \ s^{-1}} |         | —                                               |
| moment sily                 | newton meter              | {\displaystyle N\cdot \ m}        |         | —                                               |
| svetelný tok                | lúmen                     | lm                                |         | —                                               |
| permitivita                 | farad na meter            | {\displaystyle F\cdot \ m^{-1}}   | skalár  | {\displaystyle \epsilon ={\frac {D}{E}}}        |
| permeabilita                | henry na meter            | {\displaystyle H\cdot \ m^{-1}}   | skalár  | {\displaystyle \mu ={\frac {B}{H}}}             |
| intenzita zvuku             | bel                       | B                                 |         | —                                               |


## Jednotka fyzikálnej veličiny
Jednotka fyzikálnej veličiny je stanovená hodnota fyzikálnej veličiny určitého druhu, ktorá je základom kvantitatívneho porovnávania, napr. meter, sekunda, ampér.

## Meranie fyzikálnej veličiny
Kvantitatívne porovnávanie fyzikálnej veličiny nazývame meraním fyzikálnej veličiny. Výsledkom je číselná hodnota fyzikálnej veličiny. Udáva, koľkokrát je hodnota meranej veličiny väčšia ako je hodnota zvolenej jednotky fyzikálnej veličiny (napr. mm, m, km; s, hod.; W, MW) a má vypovedaciu schopnosť, len ak uvedieme aj použitú jednotku fyzikálnej veličiny, vzhľadom na ktorú sa porovnávanie uskutočnilo.